A Woman Under the Influence
<s>A Woman Under the Influence () je američki igrani film snimljen 1974. godine u režiji Johna Cassavetesa.</s><s>Naslovna protagonistica, čiji lik tumači Cassavetesova supruga Gena Rowlands, je losanđeleska domaćica koju je zbog sve neobičnijeg ponašanja njen suprug (koga tumači Peter Falk) nevoljko poslao na promatranje u psihijatrijsku bolnicu.</s><s>Radnja prikazuje kako se nakon nekoliko mjeseci boravka vraća kući, ali i kako se pokušaji da se stvari vrate na "normalno" stanje sudaraju sa njenim novim maničnim ispadima.</s>

<s>A Woman Under the Influence je Cassavetes snimio na prijedlog vlastite supruge, ali za projekt nije mogao dobiti novac nijednog od etabliranih hollywoodskih studija.</s><s>Umjesto toga ga je morao snimati u vlastitoj produkciji, stavivši hipoteku na kuću; prilikom produkcije mu je pomogao njegov prijatelj Falk sa vlastitim novcem.</s><s>Kada je konačno dovršen, ispostavilo se da ne može pronaći distributera, te je Cassavetes bio prisiljen nagovarati pojedinačne vlasnike kino-dvorana da mu omoguće prikazivanje.</s><s>Usprkos svih tih poteškoća, A Woman Under the Influence je uspio pronaći publiku, ali i kritiku, koja ga je izuzetno pohvalila.</s><s>Rowlands je za svoju ulogu osvojila Zlatni globus za najbolju glumicu u dramskom filmu.</s><s>Danas se smatra jednim od najboljih Cassavetesovih filmova, odnosno ostvarenja američke nezavisne kinematografije.</s>

<s>Uloge 
 Gena Rowlands ...</s><s>Mabel Longhetti 
 Peter Falk ...</s><s>Nick Longhetti
 Fred Draper ...</s><s>George Mortensen
 Lady Rowlands ...</s><s>Martha Mortensen
 Katherine Cassavetes ...</s><s>Margaret Longhetti
 Matthew Laborteaux ...</s><s>Angelo Longhetti
 Matthew Cassel ...</s><s>Tony Longhetti
 Christina Grisanti ...</s><s>Maria Longhetti</s>

<s>Izvori</s>

<s>Vanjske veze</s>

<s>Criterion Collection essay by Kent Jones
"All Naked All the Time" – a close reading of the film with comparisons to Gertrude Stein's "Melanctha"</s>

<s>Američki filmovi
Dramski filmovi
Art filmovi</s>

